Europos Parlamento ir Tarybos reglamentas (EB) Nr. 788/2004
2004 m. balandžio 21 d.
iš dalies keičiantis Tarybos reglamentą (EB) Nr. 2236/95 ir Reglamentus (EB) Nr. 1655/2000, (EB) Nr. 1382/2003 ir (EB) Nr. 2152/2003, siekiant pritaikyti referencines sumas, atsižvelgiant į Europos Sąjungos plėtrą
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 71 straipsnio pirmą dalį, 80 straipsnio antrą dalį, 156 straipsnio pirmą dalį ir 175 straipsnį,
atsižvelgdami į Komisijos pasiūlymą,
atsižvelgdami į Ekonomikos ir socialinių reikalų komiteto nuomonę,
pasikonsultavę su Regionų komitetu,
laikydamasi Sutarties 251 straipsnyje nustatytos tvarkos [1],
Kadangi, siekiant atsižvelgti į Europos Sąjungos plėtrą, reikėtų pritaikyti referencines sumas toliau išvardytuose reglamentuose:
- 1995 m. rugsėjo 18 d. Tarybos reglamentas (EB) Nr. 2236/95, nustatantis bendrąsias taisykles dėl Bendrijos finansinės pagalbos teikimo transeuropinių tinklų srityje [2].
- 2000 m. liepos 17 d. Europos Parlamento ir Tarybos reglamentas (EB) Nr. 1655/2000 dėl aplinkos finansinio instrumento (LIFE) [3],
- 2003 m. liepos 22 d. Europos Parlamento ir Tarybos reglamentas (EB) Nr. 1382/2003 dėl Bendrijos finansinės pagalbos teikimo siekiant pagerinti krovinių transporto sistemos aplinkosaugos veiksmingumą (Marko Polo programa) [4], ir
- 2003 m. lapkričio 17 d. Europos Parlamento ir Tarybos reglamentas (EB) Nr. 2152/2003 dėl miškų ir aplinkos sąveikos monitoringo Bendrijoje (Forest Focus) [5],
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2236/95 18 straipsnis iš dalies keičiamas taip:
1. antraštė "Biudžeto ištekliai" pakeičiama antrašte "Finansavimas";
2. pirmoji pastraipa pakeičiama taip:"Finansinė struktūra šiam reglamentui įgyvendinti 2000-2006 m. yra 4 874,88 milijonai eurų."
2 straipsnis
Reglamento (EB) Nr. 1655/2000 8 straipsnis iš dalies keičiamas taip:
1. antraštė "Trečiojo etapo trukmė ir biudžetinės lėšos" pakeičiama antrašte "Trečiojo etapo trukmė ir finansavimas";
2. 1 ir 2 dalys pakeičiamos taip:
"1. LIFE įgyvendinamas etapais. Trečiasis etapas prasideda 2000 m. sausio 1 d. ir baigiasi 2004 m. gruodžio 31 d. Finansinė struktūra trečiojo etapo įgyvendinimui nuo 2000 iki 2004 m. yra 649,9 milijonų eurų.
2. Šiame reglamente numatytiems veiksmams įgyvendinti skirtas finansavimas įtraukiamas į Europos Sąjungos bendrojo biudžeto metinius asignavimus. Galimus metinius asignavimus tvirtina biudžeto institucija, neviršydama finansinės perspektyvos ribų."
3 straipsnis
Reglamento (EB) Nr. 1382/2003 13 straipsnis iš dalies keičiamas taip:
1. antraštė "Biudžetas" pakeičiama antrašte "Finansavimas";
2. pirmoji pastraipa pakeičiama taip:"Finansinė struktūra Marko Polo programos įgyvendinimui laikotarpiu nuo 2003 m. sausio 1 d. iki 2006 m. gruodžio 31 d. yra 100 milijonų eurų."
4 straipsnis
Reglamento (EB) Nr. 2152/2003 13 straipsnis pakeičiamas taip:
1. Finansinė struktūra programos įgyvendinimui laikotarpiu nuo 2003 iki 2006 m. yra 65 milijonai eurų, iš kurių 9 milijonai eurų gali būti panaudojami priešgaisrinės apsaugos priemonėms.
2. Metinius asignavimus tvirtina biudžeto institucija kasmetinės biudžeto sudarymo procedūros metu ir neviršydama finansinės perspektyvos ribų."
5 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Strasbūre, 2004 m. balandžio 21 d.